ABK

Természetvédelmi kaszálás Feketerészen
2025-10-04 08:30 - 12:00 (Europe/Budapest)
Október 4-én a Feketerészen egy apró, ám igen értékes területen végzünk kaszálás és egy kevés cserjeirtást. Fél 9-kor találkozunk a Művház előtt, mert elég rejtett helyen van a helyszín, így csoportosan megyünk majd oda. Minden eszközt viszek, csak ti kelletek hozzá. Kb. 3 órás munkára lehet számítani, könnyűtől a közepesen nehéz feladatokig. Vasárnap az esőnap.
Legyetek szívesek visszajelezni, ha tudtok jönni!
Üdv:
Peti

14. "Lusta" vasárnap 2025.
2025-10-12 13:30 - 16:00 | Epres, Dolina utca 2., Albertirsa, Pest, 2730, Hungary
Ismét (ne légy) lusta vasárnap október 12-én!
Kerekezd körbe velünk a várost, örüljünk, hogy együtt lehetünk és gondoljunk azokra, akikkel már nem.
Indulás: 14:00
Érkezés: 15:30
Rajt és cél: a strandnál (Epres)
A beérkezők tombolát kapnak, a célban sorsolunk, szívesen fogadjuk a felajánlásokat.
Lusta vasárnap plakát 2025

Őszi közgyűlés
2025-10-18 10:00 - 15:30 | Móra Ferenc Művelődési Ház, Pesti út 85, Albertirsa, Magyarország, 2730, Hungary
Kedves Barátunk!

2025. október 18-án 10 órai kezdettel tartjuk az őszi, egyben tisztújító közgyűlést, melyre sok szeretettel hívunk és várunk minden tagunkat.

Helyszín: Móra Ferenc Művelődési Ház, Albertirsa, Pesti út 85.
Gyülekező: 9 órától

Tájékoztatás az ebédelési lehetőségről és a kiállítás részleteiről:
Ebéd 12.30-tól a Longevita étteremben, Albertirsa Dózsa György utca 28/2.
Gulyásleves marhanyakból és desszert. Ital nélkül 2600 Ft/fő.
Kiállítás 15 órakor kezdődik műsoros megnyitóval a Művészetek Házában.
A kiállítás 14.30-tól megtekinthető.

Napirendi pontok:
1. Megnyitó, Petró Péter János elnök köszöntő szavai.
2. Megemlékezés Turcsik Lászlóné elhunyt tagunkról.
3. Petró Péter János beszámolója az elmúlt félév eseményeiről.
4. Jelölő Bizottság elnökének beszámolója.
5. Jelöltek nyilatkoztatása a jelölés elfogadásáról.
6. Szavazás.
7. Határozathozatal.
8. Ebéd a Longevita étteremben.
9. Kiállítás megnyitó a Művészetek házában, Sedon Irén: Szövetbe zárt történetek.
Kérjük tagjainkat, hogy a vezetőségválasztás fontossága miatt, aki csak teheti, vegyen részt a közgyűlésen.
Amennyiben a megjelentek létszáma nem éri el a taglétszám 50%-át +1 főt, a közgyűlést berekesztjük és 10:30-kor változatlan napirenddel újra megnyitjuk.
Részvételi szándékot és ebéd igényt kérjük telefonon vagy e-mailben október 13-ig szíveskedjetek visszajelezni.
Mezősiné Árvai Teréz: 06 70 366 5420 mobil, 06 53 370 576 vezetékes
e-mail: mezositerez – gmail -com
Magyariné Tabányi Mária: 06 20 474-6382 mobil
e-mail: marimagyari2 – gmail – com

Reméljük hogy a választások miatt sokan el tudtok jönni és érdekesnek találjátok
kulturális programot is.

Üdvözlettel a vezetőség nevében: Mezősiné Árvai Teréz

Újévköszöntő Dolina-túra 2026. ELŐNEVEZÉS!
2026-01-03 08:00 - 16:00
2026.01.03-án ismét megrendezzük hagyományos újévköszöntő túránkat.
Távok: 12 km, 18 km.
Útvonal: Albertirsa, Dolina-völgy, Esőháztól-Esőházig
Nevezési díj: Helyszínen: 2500 Ft, előnevezéssel 2000 Ft, 6 éves korig ingyenes
Rajt: reggel 8 és 10 között az Esőháznál
Beérkezéskor szalonna- vagy kolbászsütés, tea és forralt bor vár mindenkit.
Fontos: saját poharat, tányért, evőeszközt hozzatok magatokkal!
Az előnevezést lezártuk 2026.01.02. 22:00-kor, nevezni a helyszínen lehet, készpénzes fizetéssel.
